**ETTEPANEK PAKKUMUSE ESITAMISEKS**

Hanke nimetus:

**Vändra Lasteaia Rukkilille ja Mürakaru õppekohtade mängulinnakute ehitamine.**

Hankija:

**Vändra Lasteaed**, Spordi 5, 87701 Vändra alev, Pärnumaa

Hanke eest vastutav isik ja lisa kontaktisik

Vastutav isik: Vändra Lasteaia direktor Angela Lõhmus

Kontaktandmed: angela.lohmus@pparnumaa.ee , tel 5919 3599

Lisa kontaktisik: juhi assistent Siiri Sing

Kontaktandmed: vandralasteaed@pparnumaa.ee , tel 5449 0446

soovib sõlmida hankelepingu

Vändra Lasteaia Rukkilille õppekoha mängulinnaku ning Mürakaru õppekoha mängulinnaku ja sõimerühmale liumäe ehitamiseks.

Hankelepingu teostamise tähtaeg

1. juuni kuni 15. august 2025

Hanke tehniline kirjeldus

Vändra Lasteaed soovib rajada mängulinnakud Rukkilille ja Mürakaru õppekohtadesse:

1. Rukkilille õppekoht Spordi 5, Vändra alev, Põhja-Pärnumaa vald

2. Mürakaru õppekoht Pikk 15, Vändra alev, Põhja-Pärnumaa vald

Tooted ja lahendused peavad vastama Eestis kehtivatele standarditele EVS-EN 1176 ja EVS-EN 1177. Pakkuja esitab kinnituseks kolmanda osapoole sertifikaadid või tootja vastavusdeklaratsioonid.

Iga viidet, mille hankija teeb pakkumuse tehnilise kirjelduse vastavuse kriteeriumile, tuleb lugeda selliselt, et see on täiendatud märkega „või sellega samaväärne“.

**Üldnõuded materjalidele:**

Terasosad tsingitud ja pulbervärvitud või valmistatud roostevabast terasest.

Kõik mänguväljakute vertikaalsed paneelid peavad olema valmistatud UV kindlast läbivast HDPE (kõrgtihe polüeteen) materjalist. Vertikaalpaneelides ei ole vineeri kasutamine lubatud.

Mängulinnakute tugipostid tsingitud ja pulbervärvitud.

Liurenni põhjad roostevabast terasest.

Kinnitustarvikud peavad olema roostevabast terasest või kuumtsingitud terasest.

Turvaalad: Kõikidele atraktsioonidele tuleb teha liivast turvaalad, liiv ei tohi sisaldada kivimeid. Miinimum kihi paksus 300 mm. Liiva alla peab paigaldama geotekstiili. Turvaalal puitääristus sügavimmutatud puidust, laua ristlõige minimaalselt 28x120 mm.

**Garantii**

Pakkuja peab andma kõikidele mänguväljaku seadmetele üldgarantii vähemalt 2 aastat.

Garantiiperioodil pakub ehitaja mängulinnakutele hooldust. Ehitaja edastab hooldusjuhendid hankijale.

**1. Rukkilille õppekoha mängulinnak 3-7 aastastele:**

Mõõdud minimaalselt: 6,7x7,2 m

Mängulinnak peab sisaldama minimaalselt: vähemalt 10 erikõrgusega platvormi, vähemalt 2 platvormi kõrgus peab olema ligikaudu 1,2 m ja vähemalt 2 platvormi kõrgus peab olema ligikaudu 1,5 m; vähemalt 4 platvormil peab olema katus; linnak peab sisaldama vähemalt 3 roostevabast terasest liumäge. Linnaku tornid peavad omavahel ühenduses olema võrkseina, võrksilla, üksikute astmetega, köiest platvormidega, vedru platvormidega ja muu taolisega, et tornide vahel liikumine oleks väljakutsuvam. Linnak peab sisaldama tuletõrjetoru, astmetega toru.

**2. Mürakaru õppekoha mängulinnak 3-7 aastastele:**

Mõõdud minimaalselt: minimalselt 4,2x7 m

Mängulinnak peab sisaldama minimaalselt: vähemalt 5 erikõrgusega platvormi, vähemalt 2 platvormi kõrgus peab olema ligikaudu 1,2 m; vähemalt 4 platvormil peab olema katus; linnak peab sisaldama vähemalt 2 roostevabast terasest liumäge. Linnaku tornid peavad omavahel ühenduses olema võrkseina, võrksilla, üksikute astmetega, köiest platvormidega ja muu taolisega, et tornide vahel liikumine oleks väljakutsuvam.

**3. Mürakaru õppekoha liumägi 1,5-3 aastastele:**

Mõõdud minimaalselt 0,8x2,4 m

Platvormile pääs trepist.

**Pakkumine peab sisaldama:**

• mängulinnakute projekteerimist,

• kõiki vajalikke mõõdistustöid,

• geodeetilise alusplaani koostamist,

• ehitusprojekti koostamist,

• ehitusloa ja kasutusloa taotlust,

• toodete maksumust koos transpordi ja paigaldusega,

• turvaalade ehituse maksumust koos liiva, geotekstiili ja puitääristega,

• ehituse ja paigaldamise käigus tekkiva materjali ning pinnase utiliseerimist ning haljastuse taastamise maksumust.

Pakkumuses tuleb arvestada ka nende töödega, mis ei ole hanke alusdokumentides otseselt kirjeldatud, kuid mis on vajalikud teostada tulenevalt objekti tegelikust olukorrast ja seisundist.

Dokumentatsiooni koostamisel peab arvestama, et koostada tuleb kaks projekti, mõlemale õppekohale eraldi.

Pakkumuse esitamise tähtaeg

11. aprill 2025 kell 12.00

Pakkumuse esitamise vorm

digitaalne

Pakkumuse esitamise aadress

vandralasteaed@pparnumaa.ee

Hindamiskriteeriumid

Madalaim hind

Pakkumuse dokumendid

1. Pakkuja nimi ja muud andmed;

2. Volitatud esinduse korral **volikiri** esindusõiguse olemasolu kohta,

3. Käesolevale hanketeatele lisatud **kirjalik vormikohane (VORM 1) kinnitus** hanketingimustega nõustumise ja nende täitmiseks võtmise kohta.

4. Vabas vormis kirjalik pakkumuse maksumus käibemaksuta ja käibemaksuga.

Lisad

VORM 1

Töövõtulepingu projekt

Lisateave

Hankijal on õigus kõik pakkumused tagasi lükata ja hankemenetlus kehtetuks tunnistada, kui kõigi pakkumuste maksumused ületavad hankija rahaliste vahendite võimalusi.